સ્પેક્ટરને નબળી પાડનારો બીજો વિલન છે જરૂરી થ્રિલનો અભાવ. ફિલ્મનું સ્ટાર્ટિંગ તો પર્ફેક્ટ થ્રિલરને છાજે એવું જ થાય છે. પરંતુ પછી ફિલ્મ એવી ચપ્પટ બેસે છે કે છૂટાછવાયા ધડાકાઓને બાદ કરતાં ખાસ કશું ફિલ્મમાં બનતું જ નથી. લાંબા ડાયલોગ્સ, થોડો ફિલોસોફિકલ એન્ગલ અને હદ કરતાં વધારે પડતા લાંબા સીનને કારણે ફિલ્મ જોતી વખતે સતત થયા કરે છે કે હવે કશું થ્રિલિંગ થાય તો સારી વાત છે. પરંતુ થતું નથી અને જે થાય છે તે પૂરતું લાગતું નથી.